31979R2764
L 315/1
JURNALUL OFÍCIAL AL UNIUNII EUROPENE
REGULAMENTUL (CECO, CEE, EURATOM) NR. 2764/79 AL CONSILIULUI
din 6 decembrie 1979
de modificare a Regulamentului (CECO, CEE, Euratom) nr. 300/76 de stabilire a categoriilor de beneficiari care au dreptul la indemnizații pentru muncă neîntreruptă sau în schimburi, a condițiilor de acordare și a cuantumului acestor alocații
CONSILIUL COMUNITĂȚILOR EUROPENE,
având în vedere Regulamentul (CEE, Euratom, CECO) nr. 259/68 al Consiliului de stabilire a Statutului funcționarilor și a Regimului aplicabil celorlalți agenți ai acestor Comunități (1), astfel cum a fost modificat ultima dată prin Regulamentul (Euratom, CECO, CEE) nr. 3085/78 (2) și, în special, articolul 56a al doilea paragraf din Statutul funcționarilor,
având în vedere propunerea Comisiei, prezentată după consultarea Comitetului pentru statut,
întrucât este de competența Consiliului să stabilească, la propunerea Comisiei, după consultarea Comitetului pentru statut, categoriile de beneficiari care au dreptul la indemnizații pentru muncă neîntreruptă sau în schimburi, condițiile de acordare și cuantumul acestora;
întrucât personalul angajat în anumite servicii de telex prestează muncă neîntreruptă sau în schimburi în înțelesul articolului 56a din statut; întrucât este recomandabil să se modifice în mod corespunzător Regulamentul (CECO, CEE, Euratom) nr. 300/76 (3),
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (CECO, CEE, Euratom) nr. 300/76, partea din primul paragraf care precede liniuțele se înlocuiește cu următorul text:
„(1) Funcționarul remunerat din creditele pentru cercetare și investiții și angajat într-un sediu al Centrului Comun de Cercetare sau în acțiuni indirecte, sau plătit din credite de funcționare și angajat într-un centru informatic, într-un serviciu de securitate sau într-un serviciu telex, care prestează muncă în schimburi în sensul articolului 56a din Statutul funcționarilor, are dreptul la o alocație de:”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Se aplică de la 1 ianuarie 1980.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 decembrie 1979.